
Alba di Munte 2025
Προστατευόμενη Γεωγραφική Ενδειξη Μέτσοβο
Λευκός Ξηρός Οίνος
	Ποικιλία:
	Traminer 

	Περιοχή:
	Μέτσοβο Ηπείρου, ιδιόκτητοι αμπελώνες στη θέση Γινιέτς, επικλινείς, σε υψόμετρο 950-1050m και σε έδαφος αποτελούμενο από αποσαθρωμένους σχίστες, δυσπρόσιτο στη μηχανική εξυπηρέτηση. Το κλίμα στην περιοχή είναι ψυχρό, με δριμύ παρατεταμένο χειμώνα, συχνές βροχοπτώσεις κατά την άνοιξη και καλοκαίρι δροσερό που βοηθά στην αργή ωρίμανση των σταφυλιών και στη διατήρηση της οξύτητας και των ποικιλιακών αρωμάτων.

	Οινοποίηση:
	Προζυμωτική κρυοεκχύλιση με χρήση ξηρού πάγου για πληρη αποκλεισμό του οξυγόνου και θερμοκρασίες κοντά στους 0˚C για μεγιστοποίηση της εκχύλισης των αρωματικών συστατικών που βρίσκονται στους φλοιούς.  Aκολουθεί ελαφρά πίεση του σταφυλοπολτού σε πνευματικό πιεστήριο και αυστηρή απολάσπωση με τη βοήθεια ψύξης. Το γλεύκος εμβολιάζεται με επιλεγμένο στέλεχος σακχαρομύκητα και η ζύμωση λαμβάνει χώρα σε πολύ χαμηλές θερμοκρασίες για διαφύλαξη των αρωμάτων. Ο νέος οίνος παραμένει σε επαφή με τις οινολάσπες για να εμπλουτιστεί με τα συστατικά  της αυτόλυσης των ζυμών, και να αποκτήσει μεγαλύτερη αρωματική πολυπλοκότητα και λιπαρότητα στο στόμα.

	Χαρακτηριστικά:
	Λαμπερό ανοιχτό κίτρινο χρώμα. Παρουσιάζει ιδιαίτερα γοητευτική μύτη με έντονα αρώματα λευκών φρούτων, λουλουδιών και βοτάνων. Στο στόμα είναι πλούσιο με ευχάριστη οξύτητα και έντονη επίγευση. 

	Συνοδεύει:
	Θαλασσινά, πράσινες σαλάτες, ζυμαρικά και πιάτα με πολλά μυρωδικά. Πίνεται ευχάριστα και μόνο του ως απεριτίφ.




www.averoffwinery.gr 

